Document ID: 32014D0083

SKLEP SVETA
z dne 11. februarja 2014
o spremembi Sklepa 2009/1014/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015
(2014/83/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 305 Pogodbe,
ob upoštevanju zahteve španske vlade,
ob upoštevanju naslednjega:
(1)
Svet je 22. decembra 2009 sprejel Sklep 2009/1014/EU (1) o imenovanju - med drugim španskih - članov Odbora regij za obdobje od 26. januarja 2010 do 25. januarja 2015.
(2)
Ramón Luis VALCÁRCEL SISO je član Odbora regij od 26. januarja 2010 in je bil v skladu s predlogom Kraljevine Španije imenovan kot predsednik avtonomne skupnosti regije Murcia (2).
(3)
Špansko stalno predstavništvo je Svet z dopisom z dne 8. januarja 2014 obvestilo, da je Ramón Luis VALCÁRCEL SISO poleg funkcije predsednika avtonomne skupnosti regije Murcia izvoljen član regionalne skupščine regije Murcia in da so španske oblasti zahtevale, naj se Sklep 2009/1014/EU ustrezno spremeni.
(4)
Ramón Luis VALCÁRCEL SISO je ob sprejetju Sklepa 2009/1014/EU opravljal obe funkciji -
SPREJEL NASLEDNJI SKLEP:
Člen 1
V Prilogi I k Sklepu 2009/1014/EU se vnos v zvezi z Ramónom Luisom VALCÁRCELOM SISOM nadomesti z naslednjim besedilom:
„D. Ramón Luis VALCÁRCEL SISO
Presidente de la Comunidad Autónoma de la Región de Murcia y Diputado de la Asamblea Regional de Murcia“.
Člen 2
Ta sklep začne veljati na dan sprejetja.
V Bruslju, 11. februarja 2014

Labels: 18
15